# Általános információk:

**Tanterv:** Építőművész BA szak

**Tantárgy neve: PLASZTIKA 1.**

## Tantárgy kódja: EPB329MN

**Szemeszter:** 3

**Kreditek száma:** 3

**A heti órák elosztása:** 0/3/0

**Értékelés:** félévközi jegy (f)

**Előfeltételek: Építészeti rajz, formaismeret 1.**

Tantárgy felelős: Dr. Németh Pál, egyetemi docens

 Iroda: 7624 Magyarország, Pécs, Boszorkány u. 2. B-327

 E-mail: nemeth.pal@mik.pte.hu

 Munkahelyi telefon: +36 72 503 650 / 23815

Oktatók: Kígyós Borbála

 Iroda: 7624 Magyarország, Pécs, Boszorkány u. 2. B-337

 E-mail:

 Munkahelyi telefon: +36 72 503 650 / 23899

 Tomcsik Kudit (Óraadó)

 Iroda: 7624 Magyarország, Pécs, Boszorkány u. 2. B-337

 E-mail: tomcsik.t.judit@gmail.com

 Munkahelyi telefon: +36 72 503 650 / 23899

## Tárgyleírás

A kurzus során a hallgatók gyakorlati feladatokon keresztül elsajátítják a plasztika alapfogalmait, megismerkednek szobrásztat különböző téri rendszereivel, a tömeg és a téralakítás lehetséges módozataival, szobrászat átmeneti anyagival (agyag, gipsz). A tanulmányok, nonfiguratív téri kompozíciós feladatok a plasztikai nyelv egy-egy alapeszközének megismertetését célozzák. A kurzus során házi feledatok rendszerében a hallgatók rajzi fejlődése illetve szinten tartása is biztosított.

## Oktatás célja

A kurzus alapvető célja plasztikai kifejezés, a térlátás és arányérzék fejlesztése annak érdekében, hogy az építészeti tervezés tömegalakításánál a hallgatóknak megfelelő szobrászatai ismeretei legyenek a térről és a formáról.

A kurzus célja a plasztika alapfogalmainak, tömeg és téralakítás lehetőségeinek a különböző anyagok vizuális hatásának, a térbeli fogalmazás szabályainak megismertetése, arány és formaérzék fejlesztése gyakorlati feladatokon keresztül.

## Tantárgy tartalma

A szemeszter tartalmi értelemben három blokkra bontható. Az első blokkban a hallgatók az egyszerű plasztikai feladatokon keresztül tanulják meg a forma fogalmát, és formaalakítás módszereit. Már ebben az etapban szerepet kap az egyszerű forma téri strukturáltságának elemzése és megértése organikus és geometrikus kompozíciókon keresztül.

A második blokkja a térbeállított szobor, a körplasztika téri rendszerének sajátosságait elemzi egy geometrikus kompozíción keresztül.

A kurzus záró feladatsora a dombormű műfajához köthető, a képi kompozíció plasztikai megfeleltetésének szabályszerűségei a témája. A vésett és mintázott dombormű esetében lehetőség nyílik a gipsz, mint átmeneti és sokszorosításhoz használt anyag megismerésére.

A kurzus nagy hangsúlyt fektet a kompozíció, az arányok, a formák kifejező erejének megismertetésére, és folyamatosan utal a plasztikai értékek építészeti alkalmazására.

A kurzus plasztikai volumene mellett a házi feladatok során a hallgatók rajzi fejlődése is szempont, így ezek követik az Építészeti rajz és formaismeret 02 tárgy rajzi feladatainak egy részét.

A feladatok, követelmények kiadása a tematika szerint történik.

## Számonkérési és értékelési rendszere

*A tantárgy felvételével, követelményrendszerével, teljesítésével, a hallgató szorgalmi-, vizsga- és záróvizsga időszak kötelező teendőivel kapcsolatban minden esetben a Pécsi Tudományegyetem érvényben lévő Szervezeti és Működési Szabályzatának 5. számú melléklete, a Pécsi Tudomány egyetem* ***Tanulmányi és Vizsgaszabályzata (TVSZ)*** *az irányadó.*

(Neptunban: Oktatás/Tárgyak/Tárgy adatok/Tárgytematika/Számonkérési és értékelési rendszere rovat)

**Jelenléti és részvételi követelmények**

A PTE TVSz 45.§ (2) és 9. számú melléklet 3§ szabályozása szerint a hallgató számára az adott tárgyból érdemjegy, illetve minősítés szerzése csak abban az esetben tagadható meg hiányzás miatt, ha nappali tagozaton egy tantárgy esetén a tantárgyi tematikában előirányzott foglalkozások több mint 30%-áról hiányzott.

A jelenlét ellenőrzésének módja: jelenléti ív

A gyakorlati órán való részvétel fogalma: A hallgató köteles minden órára a tantárgyprogramban meghatározott tematika szerint készülni, adott esetben, az oktató által megadott, korrektúrára alkalmas munkával valamint a megadott eszközökkel és anyagokkal megjelenni, az órán aktív munkával részt venni az óra teljes időtartama alatt. Amennyiben a hallgató ezt a minimum követelményt nem teljesíti, az hiányzásnak minősül!

**A félév során a munkák pontozásra kerülnek:**

**A kiadott feladatok megvalósításra megszerezhető maximális pontszám 240 pont, ez a pontszám képezi az értékelés 100%-os rendszerét.**

**Maximum 20 extra pont kapható a házifeladatok időben történő bemutatásáért az alábbi rendszerben:**

**A házi feladatok pontrendszerének leírása:**

Egyéni munka a kiadástól számított első órán történő bemutatása – 2 pont

Egyéni munka a kiadástól számított második órán történő bemutatása –1 pont

Ennél későbbi bemutatás – 0,5 pont

A feladat nem megfelelő színvonalú megoldása – 0 pont

**További maximum 10 extra pont adható a teljes szemeszter anyagára vetítve, akkor ha a hallgató valamely munkája kiemelkedő kvalitású.**

**Összesítve a hallgató maximum 240 + 30 pontot szerezhet, amiből az értékelés százalékos arányosításban a 240 pont a mérvadó!**

**A két rajzi blokk anyagának javítása legkésőbb a rajzok végső bemutatásáig lehetséges, azaz a vizsgaidőszak első hetén történő pótleadásig!**

**Számonkérések**

**Félévközi ellenőrzések, teljesítményértékelések és részarányuk a minősítésben** (A táblázat példái törlendők.)

|  |  |  |
| --- | --- | --- |
| **Típus** | **Értékelés** | **Részarány a minősítésben** |
| *Plasztika bemutatás, Rajzleadás 01 – 6.hét* | *max 110pont* |  *46 %* |
| *Plasztika bemutatás,Rajzleadás 02 - 12 hét* | *max 140 pont* | *54 %* |
|  |  |  |

**Pótlási lehetőségek módja, típusa** (PTE TVSz 47§(4))

**A két rajzi blokk anyagának javítása:**

**a rajzok végső bemutatásáig lehetséges (13. hét)**

**valamint a vizsgaidőszak első hetén történő pótleadásig (14.hét)!**

**Az aláírás megszerzésének feltétele:**

*Az aláírás megadásával az oktató igazolja, hogy a hallgató eleget tett a félévközi kötelezettségeinek:*

*-látogatta az órákat (tanmenet/tematika ütemezése szerint készült az órákra)*

*-eleget tett/ráutaló magatartást tanúsított a tantárgy teljesítésére, javításra, pótlásra*

*-eleget tett a formai/tartalmi követelményeknek (minden munkarésze elkészült, és/vagy javította pótolta)*

*Mindezek teljesülésekor az aláírás megadásra kerül*

*-félévközi jegyes tárgynál osztályzásra kerül.*

**Az érdemjegy kialakításának módja %-os bontásban**

Az összesített teljesítmény alapján az alábbi szerint.

|  |  |  |  |  |  |
| --- | --- | --- | --- | --- | --- |
| Érdemjegy: | 5 | 4 | 3 | 2 | 1 |
|  | A, jeles | B, jó | C, közepes | D, elégséges | F, elégtelen |
| Teljesítmény %-os: | 85%-100% | 70%-84% | 55%-69% | 40%-55% | 0-39% |

## Kötelező irodalom – Elérhetőség: Tudásközpont könyvtár

Órai jegyzetek, segédletek.

Barcsay Jenő: Forma és tér. Corvina, Budapest, 1966

Moore, Henry: A szobrászatról. Helikon, Budapest, 1985, ISBN: 9632078608

Read, Herbert: A modern szobrászat. Corvina, Budapest, 1968, ISBN: 963 13 1606 8

## Oktatási módszer

A tantárgy folyamatos kommunikáción alapszik az oktatók és a hallgatók között.

Módszer:

1. folyamatos konzultáció órarendi időben a részletes tantárgyi programban meghirdetett tanmenet szerint

2. önálló munka órarendi időben a részletes tantárgyi programban meghirdetett féléves tanmenet szerint

# Részletes tantárgyi program és követelmények

## Metodika és szempontrendszer:

A kurzus során minden órát egy elméleti bevezető indít el, ahol az adott tematika szerinti plasztikai kérdések kerülnek bemutatásra. A gyakorlati feladatok ezeken az elméleti ismereteken alapszanak. Az órákon folyamatos konzultáció mellett egyéni munka folyik, ahol a hallgatók korrektúrát, folyamatos visszajelzést kapnak az oktatótól.

A plasztikák értékelésének szempontjai:

* plasztikai fogalmazás összetettsége
* formalakítás igényessége
* kompozíció helyessége
* eredetiség és szellemesség
* formakultúra
* rajzi minőség
* kompozíció
* perspektíva helyessége

## Program heti bontásban

|  |  |  |  |
| --- | --- | --- | --- |
| Plasztika 01 kurzus programja |   |   |   |
| Hét | Órai munka | Pont | Házi feladat | Pont | Irodalom |
|   | Első blokk: A rajzi stílus, a digitális kép |   |   |   |   |
| 1 | Kavicsszobor 1 - 2 | 20 | Tanulmány rajz a kavicsról | 10 | Plasztika 01 és Építészeti rajz és formaismeret 02 tanári jegyzet, TEAMS feltöltés |
| 2 | Kavicsszobor3 | 10 | Felülnézetével megadott összetett geometrikus térkompozíció rekonstruálása (3 db rekonstrukció egy lapon). A2/ceruza | 10 | Plasztika 01 és Építészeti rajz és formaismeret 02 tanári jegyzet, TEAMS feltöltés |
| 3 | Paralelogramma alapú hasáb formába illesztett plasztika | 0 | Tanulmány rajz a paralelogramma alapú hasáb formába illesztett plasztika | 10 | Plasztika 01 és Építészeti rajz és formaismeret 02 tanári jegyzet, TEAMS feltöltés |
| 4 | Paralelogramma alapú hasáb formába illesztett plasztika | 0 | A madártávlatban ábrázolt geometrikus kompozíció épületté alakítása, látványterv készítése az épületről vegyes technikával.  | 10 | Plasztika 01 és Építészeti rajz és formaismeret 02 tanári jegyzet, TEAMS feltöltés |
| 5 | Paralelogramma alapú hasáb formába illesztett plasztika | 30 | Projektlap készítése vegyes technikával (ecsetfilc). Tervezés stúdió 3. kurzus keretében létrehozott épületterv bemutatása. (A2/ vegyes technika) | 10 | Plasztika 01 és Építészeti rajz és formaismeret 02 tanári jegyzet, TEAMS feltöltés |
|   | Szerezhető pontok | 60 |   | 50 | 110 |
|   | ELSŐ LEADÁS 6. HÉT |   |   |   |   |
|   | Második blokk: Párhuzamos univerzumok project 01, A város |   |   |   |   |
| 6 | Mintázott vésett dombormű 01 | 0 | Otthoni beállítás, csendélet drapériával | 10 | Plasztika 01 és Építészeti rajz és formaismeret 02 tanári jegyzet, TEAMS feltöltés |
| 7 | Mintázott vésett dombormű 01 | 0 | Elemgyűjtemény létrehozása összetett geometrikus testekből egy kialakítandó építészeti térhez. (A2/ ceruza) | 10 | Plasztika 01 és Építészeti rajz és formaismeret 02 tanári jegyzet, TEAMS feltöltés |
| 8 | Mintázott vésett dombormű 01 | 30 | Centrális perspektívában ábrázolt építészeti tér kialakítása az órán létrehozott elemgyűjtemény elemeinek felhasználásával. (A3/ceruza vagy toll)  | 10 | Plasztika 01 és Építészeti rajz és formaismeret 02 tanári jegyzet, TEAMS feltöltés |
| 9 | Sorolható elem 01 | 0 | A centrális perspektívában ábrázolt építészeti tér megjelenítése kétiránypontos perspektívában, illetve a megjelenített tömegek épületté alakítása. (A3/ ceruza vagy toll)  | 10 | Plasztika 01 és Építészeti rajz és formaismeret 02 tanári jegyzet, TEAMS feltöltés |
| 10 | Sorolható elem 01 | 0 | Felülnézetével megadott épületjellegű tömeg belső terének megjelenítése meghatározott nézőpontokból, centrális perspektívában. (A2/ceruza) | 20 | Plasztika 01 és Építészeti rajz és formaismeret 02 tanári jegyzet, TEAMS feltöltés |
| 11 | Sorolható elem 01 | 30 | Látványterv készítése akvarellel a korábbi rajzon részleteiben kidolgozott belső térről. (A3/ vegyes technika) | 10 | Plasztika 01 és Építészeti rajz és formaismeret 02 tanári jegyzet, TEAMS feltöltés |
|   | Szerezhető pontok: | 60 |   | 70 | 130 |
| 12 | MÁSODIK LEADÁS 12 HÉT + JAVÍTOTT ELSŐ LEADÁS |   |   |   |   |
| 13 | VÉGSŐ LEADÁS |   |   |   |   |
| 14 | Pótlási alkalom a vizsgaidőszak első hete |   |   |   |   |

Ezen tantárgyi program részleteiben (dátum/helyszín/pontosítások) történő változtatás jogát fenntartjuk, melyről a hallgatókat minden esetben tájékoztatjuk. A félév folyamán felmerülő kérdésekkel, problémákkal a tantárgyfelelőst, valamint az intézeti koordinátort lehet keresni a szorgalmi időszakban.

 dr.Németh Pál

 tantárgyfelelős